B4-0502, 0506, 0507, 0512, 0524, 0535 και 0547/96

Ψήφισμα σχετικά με τη Σύνοδο Κορυφής της Ομάδας G7+1 που θα διεξαχθεί στη Μόσχα από 18 έως 20 Απριλίου 1996 και τον έλεγχο των στρατηγικών πυρηνικών όπλων

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του με τα οποία υποστηρίζει τον έλεγχο των εξοπλισμών, τον αφοπλισμό και τη μη διάδοση των πυρηνικών όπλων, και ειδικότερα τα ψηφίσματα: της 11ης Δεκεμβρίου 1986 ((EE C 7, 12.1.1987, σελ. 128.)), της 12ης Μαρτίου 1987 ((EE C 99, 13.4.1987, σελ. 144.)), της 19ης Νοεμβρίου 1987 ((EE C 345, 21.12.1987, σελ. 135.)), της 17ης Δεκεμβρίου 1987 ((EE C 13, 18.1.1988, σελ. 106.)), της 22ας Ιανουαρίου 1988 ((EE C 49, 22.2.1988, σελ. 155.)), της 13ης Ιουλίου 1990 ((EE C 231, 16.7.1990, σελ. 209.)), της 22ας Απριλίου 1993 ((EE C 150, 31.5.1993, σελ. 261.)), της 24ης Ιουνίου 1993 ((EE C 194, 19.7.1993, σελ. 206.)), της 24ης Μαρτίου 1994 ((EE C 114, 25.4.1994, σελ. 56.)), της 17ης Νοεμβρίου 1994 ((EE C 341, 5.12.1994, σελ. 178.)), της 5ης Απριλίου 1995 ((EE C 109, 1.5.1995, σελ. 41.)) και της 20ής Σεπτεμβρίου 1995 ((EE C 269, 16.10.1995, σελ. 61.)),

Α. λαμβάνοντας υπόψη ότι, στη διάσκεψη κορυφής της Ομάδας G7+1, που θα διεξαχθεί στη Μόσχα από 18 έως 20 Απριλίου 1996, θα εξετασθεί ευρύ φάσμα πυρηνικών θεμάτων,

Β. λαμβάνοντας υπόψη ότι τον Ιανουάριο 1995 υπεγράφη συμφωνία ανάμεσα στην Ευρατόμ και το Υπουργείο Ενέργειας των ΗΠΑ για συνεργασία στον τομέα του ελέγχου των πυρηνικών υλικών, στην οποία προβλέπεται και συντονισμός των προσπαθειών των δύο πλευρών για τη μεταφορά τεχνολογίας προς όφελος τρίτων χωρών που επιθυμούν να ενισχύσουν τα εθνικά τους συστήματα ελέγχου,

Γ. χαιρετίζοντας την απόφαση της Γερουσίας των Ηνωμένων Πολιτειών να κυρώσει, στις 26 Φεβρουαρίου 1966, τη Συνθήκη για τον έλεγχο των στρατηγικών πυρηνικών όπλων (START ΙΙ), και προτρέποντας το Κογκρέσο των ΗΠΑ να εμμείνει σε μια αυστηρή ερμηνεία της Συνθήκης του 1972 για την Μη Διάδοση των Πυρηνικών Όπλων (ΣΜΔ),

Δ. εκφράζοντας την ανησυχία του για το γεγονός ότι η Δούμα της Ρωσικής Ομοσπονδίας δεν έχει ακόμη προχωρήσει στην κύρωση της συνθήκης αυτής,

Ε. θεωρώντας ότι η συνέχιση με ταχείς ρυθμούς της μείωσης των στρατηγικών πυρηνικών όπλων έχει πρωταρχική σημασία για την ασφάλεια της Ευρωπαϊκής Ένωσης και ολόκληρου του κόσμου,

ΣΤ. εκφράζοντας την ανησυχία του για το αυξανόμενο εμπόριο πυρηνικών υλικών στη διεθνή μαύρη αγορά, πράγμα που ολοένα και αυξάνει τον κίνδυνο πυρηνικής τρομοκρατίας,

Ζ. λαμβάνοντας υπόψη ότι η Γαλλία έχει ανακοινώσει τον οριστικό τερματισμό των πυρηνικών της δοκιμών ενώ οι Ηνωμένες Πολιτείες, το Ηνωμένο Βασίλειο και η Ρωσία έχουν υποσχεθεί να συνεχίσουν το μορατόριουμ των πυρηνικών δοκιμών υπό τον όρο ότι θα υπογραφεί πριν από το τέλος 1996 η Συνθήκη για την καθολική απαγόρευση των πυρηνικών δοκιμών (CTBT),

Η. σημειώνοντας την προσωρινή διακοπή των διαπραγματεύσεων της Γενεύης για τη σύναψη της Συνθήκης CTBT, και το γεγονός ότι η Κίνα δεν έχει ακόμη ανακοινώσει τον τερματισμό του προγράμματος δοκιμών της,

Θ. υπενθυμίζοντας τις δεσμεύσεις που ανέλαβε η Ευρωπαϊκή Ένωση, κατά τη Διάσκεψη για την αναθεώρηση και ανανέωση της Συνθήκης για την Μη Διάδοση των Πυρηνικών Όπλων, να συνεχίσει τις διαπραγματεύσεις καλή τη πίστει για τη λήψη αποτελεσματικών μέτρων για τον πυρηνικό αφοπλισμό και να επιτύχει γενική απαγόρευση των πυρηνικών δοκιμών έως το τέλος του 1996,

1. θεωρεί υψίστης σημασίας να συνεχίσει η Ευρωπαϊκή Ένωση, σε συνεργασία με τις ΗΠΑ, τη Ρωσική Ομοσπονδία και τα λοιπά ενδιαφερόμενα μέρη, να επιδιώκει ενεργά τη σύναψη της Συνθήκης CTBT και την απαγόρευση της διάδοσης των πυρηνικών υλικών[semigr ]

2. καλεί όλα τα ενεχόμενα μέρη να επανέλθουν στην τράπεζα των διαπραγματεύσεων της Γενεύης προκειμένου να επιτευχθεί το ταχύτερο συμφωνία για την CTΒΤ[semigr ]

3. συγχαίρει τη Γερουσία των Ηνωμένων Πολιτειών για την επικύρωση της συνθήκης SΤΑRΤ ΙΙ και προτρέπει τη Δούμα της Ρωσικής Ομοσπονδίας να πράξει το ίδιο όσο το δυνατόν πιο σύντομα[semigr ]

4. εξαίρει τις προσπάθειες τις ΕΕ, των ΗΠΑ και της Ρωσικής Ομοσπονδίας για τη δημιουργία υποδομής που θα καθιστά δυνατή τη στενή παρακολούθηση της διακίνησης πυρηνικών υλικών στο έδαφος της πρώην Σοβιετικής Ένωσης[semigr ]

5. πιστεύει ότι, κατά την προσεχή σύνοδο κορυφής της Μόσχας, η Ομάδα «G7+1" πρέπει να επεξεργασθεί στρατηγική για την καταπολέμηση των παρανόμων διεθνών δικτύων που διακινούν πυρηνικά υλικά προερχόμενα από τις χώρες της πρώην ΕΣΣΔ, και των οποίων η δράση συνιστά απειλή για τη διεθνή σταθερότητα και ειρήνη[semigr ]

6. καλεί τα ενδιαφερόμενα μέρη να συνεχίσουν τη διαδικασία επιστροφής στη Ρωσική Ομοσπονδία όλων των πυρηνικών όπλων που βρίσκονται ακόμη στο έδαφος άλλων πρώην Σοβιετικών Δημοκρατιών[semigr ]

7. χαιρετίζει με ενθουσιασμό την υπογραφή της Συνθήκης του Pelinbada για την μη διάδοση των πυρηνικών όπλων[semigr ]

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των χωρών της Ομάδας G7 και της Ρωσίας, και στον Πρόεδρο της υπό την αιγίδα του ΟΗΕ Διάσκεψης της Γενεύης για τον Αφοπλισμό.